Source: https://ro.scribd.com/doc/263269710/Manual-Pentru-Sensibilizarea-Intermediarilor-Cu-Privire-La-Drepturile-Sexuale-Ale-Tinerilor-Cu-Dizabilitc483c5a3i-de-c3aenvc483c5a3are
Timestamp: 2020-05-26 21:07:45+00:00
Document Index: 45239556

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10']

salvareSalvați Manual Pentru Sensibilizarea Intermediarilor Cu Pr... pentru mai târziu
233623536 T 01 PDA Profilul Distresului Afectiv 2
TENDINTE PSIHONEUROTICE
TSA- Protocol Evaluare
estul Kohs
societatea de educaţie
ccontraceptivăontraceptivă şişi ssexualăexuală
Manual pentru sensibilizarea intermediarilor cu privire la drepturile sexuale ale tinerilor cu dizabilităţi de învăţare
Această publicaţie a fost produsă cu sprijinul financiar al Uniunii Europene prin programul Daphne III. Conţinutul acestei publicaţii este responsabilitatea exclusivă a IPPF European Network şi nu reflectă poziţia Comisiei Europene.
Teme de parcurs – cu exerciţii sugerate
Sex şi sexualitatea tinerilor cu dizabilităţi de învăţare
Legislaţia şi cadrul general al drepturilor
Cunoştinţe despre sex, sexualitate şi alte concepte SDSR
Oferirea de informaţii şi sfaturi SDSR
Implementarea schimbării în organizaţie – prevenirea şi răspunsul la abuz
Învaţă mai mult – resurse şi instrumente
Acordurile PASACESOR
Prezentaţi-vă (2)
Cunoaşte grupul ţintă
Amicul tău de călătorie
Maslow – Ierarhia nevoilor
Comportamentul sexual al tinerilor cu dizabilităţi de învăţare
Legislaţie şi drepturi
Chestionar “Sex şi lege”
Explorarea legislaţiei, politicilor naţionale, ghidurilor şi protocoalelor profesionale
Proces în instanţă
Studiul Drepturile omului
Continuum-ul sexualităţii
Sexualitatea şi cultura
Cunoştinţe despre sex, sexualitate şi alte concepte legate de drepturile şi sănătatea sexualităţii şi reproducerii
Cunoştinţe despre grupul ţintă şi sexualitate
Sexualitate - Concept şi dimensiuni
OMS – Definiția sănătăţii sexuale
Corpul uman ( 2 )
Provocări emoţionale şi fizice la pubertate
Lista părţilor sexuale/senzuale ale corpului şi activităţi
Cum vorbesc despre sex?
Abilităţi de comunicare şi consiliere
Condiţii necesare pentru a vorbi despre sex
Totul începe cu deschiderea
Întrebări despre sexualitate
TITLU: CARUSEL
Folosirea materialelor de informare, educare şi comunicare (IEC) în relaţie cu pentru clienţii tăi
Implementarea de schimbări în organizaţie
Caruselul corpului
Inhibăm sau stimulăm?
Drepturile sexuale ale tinerilor cu dizabilităţi de învăţare
Sistemul steguleţelor
Sexualitatea pe agenda noastră
Planifică, execută, studiază, acţionează
Abuzul sexual într-o instituţie de îngrijire
Pana sau aluna
Lucrurile pe care le-am învăţat
Sunt în stare să răspund la întrebări?
Scara colegialităţii
Acest manual a fost conceput pentru organizaţiile care doresc să educe şi să sensibilizeze personalul angajat, profesorii şi personalul de îngrijire cu privire la sănătatea şi drepturile sexuale şi ale reproducerii (SDSR) ale tinerilor cu dizabilităţi de învăţare uşoare şi moderate. Cu toate că se adresează în special personalului care este angajat într-o instituţie pentru tineri cu dizabilităţi de învăţare, manualul poate fi folosit şi ca un program pentru părinţii şi familiile tinerilor cu dizabilităţi de învăţare. Pe parcursul întregului manual se foloseşte termenul de „intermediari” care se referă la toate persoanele care sunt implicate în dezvoltarea şi îngrijirea tinerilor cu dizabilităţi de învăţare, atât în cadrul instituţiilor specializate cât şi în familii.
Manualul se concentrează pe temele principale care trebuie parcurse într-un program de instruire a intermediarilor care lucrează cu tineri cu dizabilităţi de învăţare şi sugerează exerciţii cu ajutorul cărora se discută aceste teme.
Manualul prezintă o varietate largă de exerciţii care pot fi folosite pentru sensibilizarea
dizabilităţi de învăţare, cu scopul de a preveni abuzul sexual şi violenţa.
cu privire la modalităţile prin care pot crea un mediu protejat pentru tinerii cu
Acest manual face parte dintr-un set complex de materiale. Este însoţit de un Manual de bune practici şi de un al doilea Manual de instruire care ajută intermediarii să susţină sesiunile de educaţie sexuală pentru tinerii cu dizabilităţi de învăţare.
Recomandăm cititorilor să consulte mai întâi Manualul de bune practici. Acesta prezintă modele de bune practici pentru organizaţiile care doresc să implementeze un program SDSR pentru tinerii cu dizabilităţi de învăţare şi intermediari.
Acest manual poate fi folosit şi ca punct de inspiraţie pentru a dezvolta un program de instruire pentru intermediari. El prezintă temele principale care trebuie parcurse în mod obligatoriu, cu sugestii de exerciţii pentru fiecare dintre ele.
Dacă un instructor doreşte să exploreze mai amănunţit o temă sau să continue să dezvolte anumite exerciţii, el poate consulta instrumentele şi publicaţiile care sunt menţionate în secţiunea resurse ( disponibilă doar online).
După ce au fost sensibilizaţi, intermediarii pot fi instruiţi pentru a susţine sesiuni de educaţie sexuală pentru tinerii cu dizabilităţi de învăţare. Exerciţiile cele mai potrivite pentru un program de educaţie sexuală sunt incluse într-un manual separat, parte componentă a setului de materiale.
Intervenţiile (de ex., acţiuni şi comunicare ) intermediarilor sunt influenţate de factori diverşi. Ideal, intervenţiile lor ar trebui să fie ghidate de prevederile internaţionale privind drepturile omului şi nu de sentimentele, opiniile, atitudinile şi valorile personale. Totodată, intermediarii au nevoie de suport structural din partea organizaţiilor lor. Politicile şi practicile organizaţiei, la rândul lor, trebuie să fie în concordanţă cu prevederile internaţionale privind drepturile omului.
Acest manual se bazează pe prevederile internaţionale privind drepturile omului şi are ca scop dezvoltarea cunoştinţelor şi aptitudinilor intermediarilor în următoarele sfere :
 sex şi sexualitatea tinerilor cu dizabilităţi de învăţare;
 legislaţia şi cadrul general al drepturilor omului;
 valorile şi atitudinile lor;
 cunoştinţele lor despre sex, sexualitate şi conceptele SDSR;
 abilităţile lor de a oferi informaţii privitoare la SDSR şi de a da sfaturi folosind un limbaj uşor de înţeles;
 implementarea de schimbări structurale în cadrul organizaţiei lor .
Creaţi un mediu sigur pentru participanţi în care se pot discuta subiecte sensibile. Stabiliţi reguli de grup şi faceţi referire la ele pe parcursul instruirii.
Exerciţii sugerate:
● Acordurile PASACESOR
● Prezentaţi-vă (1)
● Prezentaţi-vă (2)
Această secţiune conţine exerciţii ce pot fi folosite pentru discutarea şi explorarea realităţilor reproductive şi sexuale, a cunoştinţelor, a dezvoltării şi a comportamentului tinerilor cu dizabilităţi de învăţare: cum diferă acestea de cele ale altor tineri? Care sunt nevoile lor speciale şi în ce mod dizabilitatea lor afectează comportamentul şi dezvoltarea lor sexuală? Ce impact pot avea intermediarii asupra vieţii sexuale a tinerilor cu dizabilităţi de învăţare? Care sunt responsabilităţile intermediarilor în această privinţă? De ce ajutor au nevoie intermediarii ?
Exerciţii sugerate :
● Amicul tău de călătorie
● Ierarhia nevoilor definită de Maslow
● Comportamentul sexual al tinerilor cu dizabilităţi de învăţare
Drepturile sexuale sunt drepturi ale omului asociate cu sexualitatea. Drepturile sexuale se aplică tuturor . Cum se aplică ele la tinerii cu dizabilităţi de învăţare ? Există legislaţie naţională? Sunt politicile instituţiei (dacă există) în concordanţă cu cadrul internaţional privind drepturile omului? Cum se pot asigura intermediarii că acţiunile lor asupra tinerilor cu dizabilităţi de învăţare şi mesajele pe care le transmit acestora sunt în concordanţă cu cadrul internaţional privind drepturile omului ?
Acest manual conţine exerciţii care au scopul de a clarifica conceptul drepturilor sexuale ca drepturi ale omului şi de a răspunde câtorva din întrebările de mai sus.
Notă: În cadrul pregătirii discuţiilor cu intermediarii pe această temă trebuie analizat cadrul legal internaţional şi naţional privind drepturile omului. Manualul de bune practici prezintă link-uri cu cadrul internaţional şi cel al Uniunii Europene privind drepturile sexuale ale tinerilor cu dizabilităţi de învăţare.
● Chestionar “Sex şi lege“
● Explorarea legislaţiei, politicilor locale , instrucţiunilor şi practicilor profesionale – Studii de caz
● Percepţii
● Acţiune în instanţă
● Drepturi sexuale
● Studiu privind drepturile omului
Înţelegerea valorilor intermediarilor este importantă deoarece ele determină şi influenţează comportamentul şi atitudinile lor.
Valorile ne determină comportamentul şi ne motivează acţiunile. Convingerile afectează nu numai comportamentul unui individ ci şi pe cel al unei organizaţii. Ele sunt generate de religia noastră, de mediul social, cultura, educaţia, vârsta, sexul şi identitatea sexuală, experienţa şi orientarea sexuală.
Valorile noastre pot determina abilitatea noastră de a identifica, stopa şi reacţiona în faţa unui abuz . Ele pot influenţa şi dorinţa noastră de a educa tinerii cu dizabilităţi de învăţare în privinţa sexului, sănătăţii sexuale şi a relaţiilor.
Manualul conţine exerciţii care urmăresc clarificarea valorilor şi opiniilor intermediarilor cu privire la sex şi sexualitatea tinerilor cu dizabilităţi de învăţare şi care au scopul de a atrage atenţia asupra posibilelor conflicte între valorile şi normele personale, pe de o parte, şi cele profesionale, pe de altă parte. Este important pentru echipă să aibă un punct de vedere comun: să poată susţine în mod adecvat tinerii în dezvoltarea lor sexuală şi, în acelaşi timp, să ofere sprijin pentru personalul profesional.
● Continuum-ul sexualităţii
● Povestea mea
● Afirmaţii
● Sexualitatea şi cultura
● Ilustrate
● Sistemul de valori
Intermediarii trebuie nu doar să se simtă încrezători atunci când vorbesc despre sex şi sexualitate, ci trebuie să aibă şi informaţii corecte şi să înţeleagă toate conceptele relevante.
Această secţiune sugerează exerciţii care pot fi folosite pentru a îmbunătăţi cunoştinţele intermediarilor în domeniul SDSR.
● Cunoştinţe despre grupul ţintă şi sexualitate
● Corpul uman
● Sexualitatea: concept şi dimensiuni
● Definiţia Organizaţiei Mondiale a Sănătăţii pentru sănătatea sexuală
● Corpul uman (2)
● Dezvoltarea sexuală
● Provocări emoţionale şi psihice în pubertate
● Listă cu zone şi activităţi sexuale – senzuale
● Cum o spun?
● Terminologie
Tema sex şi a sexualitate nu trebuie să fie tabu în conversaţiile şi discuțiile noastre cu tinerii cu dizabilităţi de învăţare. Ei trebuie să poată să îi întrebe pe cei care îi îngrijesc, iar aceştia trebuie să poată să răspundă, să le ofere sfaturi sau cel puțin să îi îndrume către o persoană care are mai multe cunoştinţe şi competenţe în materie
Această secţiune conţine exerciţii care permit intermediarilor să îşi exerseze abilităţile de a vorbi despre sex şi sexualitate cu tinerii cu dizabilităţi de învăţare, să răspundă întrebărilor lor, să le dea sfaturi şi să le ofere informaţii despre sexualitate într-un limbaj uşor de înţeles.
Exerciţii sugerate
● Condiţii necesare pentru a vorbi despre sex
● Începe cu Introducerea
● Întrebări despre sexualitate
● Carusel
● Carusel (2)
● Lucrul cu materialele IEC pentru clienţii voştri
Intermediarii trebuie să fie susţinuţi de superiorii lor, directori şi organizaţie pentru ca schimbarea să aibă loc. Dacă aceştia trebuie să dezvolte abilităţile tinerilor să se protejeze împotriva violenţei şi abuzului sexual, atunci în cadrul instituţiei unde trăiesc tinerii sau îşi petrec cea mai mare parte a timpului, trebuie să se implementeze schimbări structurale.
În instituţie se impun schimbări pentru a se asigura funcţionarea unor mecanisme care
 vor răspunde la comportamentul neadecvat şi abuz;
 vor preveni existenţa comportamentului neadecvat şi a abuzului şi
 vor îmbunătăţi calitatea vieţii (sexuale) a tinerilor cu dizabilităţi de învăţare.
Exerciţiile din acest capitol vor ajuta intermediarii şi pe toţi cei care lucrează în aceeaşi instituţie/organizaţie să facă primii paşi în a induce schimbarea în aceste trei arii.
● Caruselul corpului
● Să construim o casă
● Inhibăm sau facilităm
● Drepturile sexuale ale tinerilor cu dizabilităţi de învăţare
● Sistemul steguleţului
● Sexualitatea pe agenda noastră
● Planifică – realizează – studiază - acţionează
● Abuzul sexual într-o situaţie de îngrijire – studiu de caz
Ce am învăţat şi cum vom integra cele învăţate în vieţile noastre de zi cu zi?
● Pană sau alună?
● Lucrurile pe care le voi studia
● Sunt în stare să răspund la întrebări ?
● Scara colegialităţii
Cele mai multe dintre exerciţiile care sunt incluse în acest manual fac parte din instrumentele create de Asociaţiile Membre ale IPPF EN care au dezvoltat acest manual. O scurtă descriere a fiecăruia dintre aceste instrumente şi alte resurse relevante pot fi găsite online şi nu fac parte din versiunea tipărită a manualului.
Acest acronim rezultă dintr-un număr de reguli pe care le agreezi cu grupul înainte de a începe sesiunea
 Să creezi o atmosferă sigură în cadrul grupului.
 Să dezvolţi o relaţie de încredere atât între instructori şi studenţi cât şi a studenţilor între ei
 Tablă de scris/Flipchart
 Fişa PASACESOR
 Solicitaţi grupului să respecte un număr de reguli pe timpul şi după încheierea sesiunilor.
 Scrieţi literele PASACESOR una sub alta pe tabla de scris/flipchart. Completaţi cuvântul pentru fiecare literă şi explicaţi semnificaţia.
 Pentru a încheia, întrebaţi dacă fiecare este de acord cu regulile propuse.
 Participanţii pot propune adăugarea unor noi reguli.
Ghid şi puncte de discuţie pentru facilitator
 Asiguraţi-vă că regulile sunt şi rămân uşor vizibile pe parcursul lecţiei astfel încât întotdeauna să se poată face referire la ele.
 Daţi fiecărui participant o fişă cu reguli.
Sensoa, “Goede Minnaars “ (Good Lovers )
Fişă de lucru – PASACESOR
Ne vom concentra pe următoarele reguli în timpul şi după terminarea sesiunilor de lucru:
Aspectele personale discutate în cadrul grupului sunt confidenţiale şi rămân în cadrul grupului. Nu folosim în alte situaţii lucrurile pe care le auzim aici; această regulă se aplică şi
A - Activ
Fii activ în grup. Noi îţi oferim o mulţime de posibilităţi pentru a determina despre ce vrei să vorbeşti astăzi, deci nu aştepta pasiv ca altcineva să preia iniţiativa.
S – Selectiv
Fii selectiv în ceea ce spui şi în ceea ce nu spui. Nu totul este adecvat spre a fi împărtăşit cu
toată lumea şi este în regulă să îţi păstrezi sentimente şi gânduri pentru tine dacă nu te simţi confortabil să le împărtăşeşti grupului.
A - Ascultă
Dacă ne ascultăm unii pe alţii, vom avea o discuţie mai bună.
Cultura mea este unicul mod în care am învăţat să respect valorile şi tradiţiile. Pot să îmi respect cultura şi respect şi cultura celorlalţi .
E – „Eu”
Vorbim despre noi înşine, despre experienţele şi sentimentele noastre, despre părerile
noastre etc. Suntem deschişi şi oneşti în ceea ce spunem.
S - Sexualitate
Sexualitatea nu înseamnă numai să te culci cu cineva; sexul este prezent şi în mintea şi sentimentele tale. Vorbim despre toate formele de sex şi toată lumea poate să se alăture discuţiei. În felul în care privim sexul sunt diferenţe majore între culturi diferite şi oameni diferiţi (bărbaţi şi femei, tineri şi bătrâni).
O - Orientarea
Oamenii pot fi heterosexuali, homosexuali , lesbiene sau bisexuali. Indiferent de orientarea ta sexuală, reţine faptul că fiecare este unic şi merită să fie respectat.
R - Râsul
Umorul este important şi este bine să descărcăm subiectele foarte tensionate. Cu toate acestea, nu este acceptabil să râdem de ceilalţi. Este important să şi ascultăm, nu numai să
Solicitarea de prea multe detalii
Să dezvoltăm conştientizarea cu privire la respectare dreptului la intimitate al oamenilor cu dizabilităţi de învăţare.
Cereţi participanţilor să se prezinte grupului:
Cereţi-le să îşi spună numele, funcţia etc.(lucruri uzuale) şi Adăugaţi că vreţi să ştiţi şi vârsta lor/greutatea/orientarea sexuală.
Acordaţi-le un moment pentru a reflecta. În realitate, voi nu
aveţi nevoie de aceste informaţii de detaliu, îi faceţi să creadă pentru o clipă la ce vă aşteptaţi ca ei să împărtăşească grupului.
Reasiguraţi-i din nou ca voi nu vreţi să aflaţi greutatea
lor/vârsta lor/orientarea lor sexuală.
4. Întrebați-i cum s-au simţit în faţa acestor întrebări.
Acest exerciţiu va permite participanţilor să experimenteze aceleaşi sentimente pe care le au clienţii lor atunci când le sunt adresate tot felul de întrebări personale. Este o experienţă interesantă pentru că cei mai mulţi participanţi nu realizează faptul că ei le cer clienţilor lor tot felul de informaţii pe care ei înşişi nu le-ar împărtăşi altora.
Sensoa – Asociaţia membră IPPF din Belgia
“Căutat”
Participanţii se prezintă celorlalţi şi se cunosc între ei. Participanţii experimentează un exerciţiu pe care l-ar putea folosi în sesiunile lor cu tinerii cu dizabilităţi de învăţare.
 Material de lucru – „Căutat”
 Aparat de fotografiat Polaroid pentru a face fotografii
5 minute pentru fiecare participant
1. Daţi fiecărui participant un afiş “Căutat”
2. Acordaţi participanţilor 5 minute pentru a completa afişul: cine sunt, ce le place şi cu ce se ocupă.
3. Cereţi fiecărui participant să se prezinte pe scurt pe baza informaţiilor pe care le-a menţionat pe afiş.
4. Faceţi fiecărui participant o fotografie şi ataşaţi-o pe afişul lor.
5. Puneți afişele pe perete pentru ca informaţiile să fie vizibile tuturor.
Ghid şi puncte de
Acesta este un exerciţiu pe care intermediarii îl pot face cu tineri cu dizabilităţi de învăţare. Afişul este foarte elocvent.
discuţie pentru facilitator
Dacă tinerii cu dizabilităţi de învăţare au probleme cu scrisul, acest exerciţiu poate fi făcut prin folosirea imaginilor preluate din media şi cu ajutor din partea intermediarului sub forma unui scurt interviu.
Pro Familia – Asociaţia membră IPPF din Germania
Fişă de lucru - Căutat
Eu locuiesc ……………………………………
Eu lucrez ……………………………………
Îmi place ……………………………………
A-i aduce pe participanţi cât mai aproape de grupul lor ţintă.
 Cereţi participanţilor să descrie un tânăr cu dizabilităţi de învăţare pe care îl cunosc mai mult sau mai puţin.
 Această persoană va fi “Amicul lor de călătorie” pe durata instruirii. Ori de cate ori va fi posibil, ei vor asocia cu această persoana exerciţiul pe care îl fac în cadrul instruirii – spre exemplu :
Care ar fi experienţa lui/ei ?
Ce limbaj sexual foloseşte el/ea ?
Ar putea el/ea să fie victima unui abuz sexual ? De ce ?
 Cereţi fiecărui participant să prezinte grupului amicul lui de călătorie.
Puteţi alege să-i lăsaţi pe participanţi să între în rolul amicului de călătorie pe care l-au ales. În acest caz, fiecare participant se prezintă cu „‟ Eu sunt „‟ şi, spre exemplu , poate spune „‟Nu am primit nici un fel de educaţie sexuală, dar pretind că ştiu tot „‟. In exerciţiul care urmează facilitatorul poate să aleagă această opţiune. În acest fel, discuţiile pot fi mult mai profunde. Cu toate acestea, unii participanţi pot considera această abordare ca „‟ciudată„‟ şi se pot opune.
Poţi încuraja participanţii să facă diferenţa între fapte şi cum îl percep ei pe amicul lor, prin întrebări de tipul:
 Ce ştii despre el/ea ?
 De ce crezi asta?
 Cum se face că tu crezi asta?
 Ce te face să crezi asta ?
Poţi să îi încurajezi pe participanţi chiar să se consulte cu amicul lor de călătorie. Cum ar experimenta el diferite situaţii ?
Rutgers WPF, Manual de instruire dezvoltat pentru instruirea de bază „Sexuality in the JJI” (nepublicat)
Participanţii vor deveni conştienţi de nevoia de bază a tinerilor cu dizabilităţi de învăţare de a avea relaţii sexuale.
 Maslow –Piramida nevoilor ( formular necompletat )
 Carduri cu nevoile definite de Maslow
 Maslow- Structura ierarhiei nevoilor
40 minute: 10 minute introducerea; 20 minute pentru activitate; 10 minute pentru discuţii şi concluzii
 Cereţi participanţilor să se grupeze câte 3 sau 4.
 Daţi fiecărui participant formularul cu piramida împreună cu cardurile cu cuvinte care reprezintă fiecare nevoie din piramidă.
 Cereţi fiecăruia să pună cuvintele pe fiecare nivel după propria ordine privind nevoile de bază (fiziologice), siguranţa, nevoile sociale, respectul de sine şi realizarea personală. Cărui nivel aparţine fiecare nevoie, după părerea lor?
 Cereţi participanţilor să explice rezultatul muncii lor.
 Arătaţi participanţilor piramida lui Maslow şi discutaţi cum au poziţionat grupurile nevoile lor în comparaţie cu piramida lui Maslow. Acordaţi o atenție specială nivelului pe care au aşezat sexul şi intimitatea sexuală.
 Cereţi participanţilor să discute această structură în termenii nevoilor tinerilor cu dizabilităţi de învăţare şi măsura în care aceste nevoi sunt satisfăcute. Care sunt nevoile nesatisfăcute? Unde ar aşeza tinerii cu dizabilităţi de învăţare sexul şi intimitatea pe piramidă?
In timpul acestui exerciţiu acordaţi atenţie locului în care participanţii pun „sex‟ pe structura piramidei.
Această piramidă a nevoilor este aceeaşi pentru fiecare fiinţă umană - inclusiv pentru tinerii cu dizabilităţi de învăţare . Cu toate acestea, acest lucru nu înseamnă că toate nevoile sunt satisfăcute pentru fiecare fiinţă umană.
Această discuţie poate genera ideea că fiecare are o definiţie diferită pentru ce este „sexul” .
Intimitatea sexuală este foarte diferită de sex. Acest lucru trebuie subliniat şi trebuie să reprezinte o parte a discuţiei în grup. Sexul este o cerinţă de bază pentru supravieţuire şi este pe acelaşi
nivel cu hrana, excreţia, adăpostul etc. , în timp ce intimitatea sexuală şi relaţiile sunt poziţionate mai sus pe piramidă şi nu toată lumea îşi satisface aceste nevoi.
Mesajul principal de subliniat este că tinerii cu dizabilităţi de învăţare nu au acces la a beneficia şi a-şi exercita drepturile de baza pentru a face sex şi a avea relaţii sexuale .
Irish Family Planning Association - Departamentul de instruire,
Fişă de lucru – Maslow - Piramida nevoilor
Faceţi carduri pe care scrieţi câte un singur cuvânt:
Lipsa de prejudecăţi
Auto-preţuire
Respect faţă de alţii
Respectat de ceilalţi
Siguranţa corporală
Siguranţa resurselor
Siguranţa moralităţii
Siguranţa sănătăţii
Siguranţa proprietăţii
Fişă de lucru - Piramida Maslow
Brainstorming - Exemple de comportamente sexuale ale tinerilor cu dizabilităţi de învăţare
 Să înţelegem că tinerii cu dizabilităţi de învăţare au propria lor viaţă sexuală şi experienţe de sexualitate.
 Să înţelegem că sexualitatea este un concept foarte larg.
 Să apreciem aspectele pozitive ale comportamentului sexual şi să nu vedem sexualitatea doar ca pe o sursă a unui comportament problematic.
Coli Flipchart, marker
1. Cereţi participanţilor să descrie comportamentul sexual al tinerilor cu dizabilităţi de învăţare pe baza observaţiilor lor.
2. Scrie exemplele lor într-o matrice, împărţindu-le în 4 grupe.
Notă: Încă nu explicaţi participanţilor criteriul după care aţi format cele 4 grupe şi încă nu le arătaţi capul de tabel şi coloana din stânga.
Negativ (sexul ca problemă)
Pozitiv (sexul ca şansă)
Definiţie restrânsă (genital)
de ex., masturbarea în locuri publice
Definiţia extinsă
3. În final explicaţi modul de clasificare (prin adăugarea capului de tabel şi a coloanei din partea stângă) şi discutaţi:
 Sunt rubrici libere? Care anume?
 Sunt exemple foarte cuprinzătoare (cum ar fi găsirea unui partener ?)
 Sunt menţionate exemple mai multe în categoria definiţii lor restrânse ?
4. Sunt listate mai multe comportamente în categoria celor problematice?
5. Explicaţi importanţa folosirii definiţiei extinse şi a abordării pozitive. Dacă exemplele negative sunt predominante, daţi grupului o nouă sarcină: să vină cu mai multe exemple pozitive şi vedeţi dacă pot face acest lucru.
Explicaţi - conceptul sexualităţii este foarte larg şi poate fi definit în multe moduri. Toate aceste aspectele fac parte din viața tinerilor cu dizabilităţi de învăţare şi ei trebuie să aibă autonomia propriei persoane în cea mai mare măsură posibilă . În mod cert, intermediarii au responsabilitatea de a oferi sprijinul personalizat necesar, acolo unde este nevoie, ori de câte ori este cerut.
Este foarte important pentru tinerii cu dizabilităţi de învăţare să deţină controlul asupra propriilor lor vieţi: ar trebui să fie în stare să ia propriile decizii cu privire la relaţii, sexualitate şi asupra lucrurilor pe care vor să le facă . Amintiţi acest lucru participanţilor ori de câte ori par să îl uite.
Sensoa, „Draaiboek Seks en Handicap‟, Karen De Wilde; nepublicat.
Legislaţia privind protecţia copiilor, a adulţilor vulnerabili, sănătăţii mentale şi infracţiunilor sexuale
 Să determine conştientizarea, înţelegerea şi cunoaşterea legislaţie în aceste domenii, să putem fie să dezvoltăm sau să îmbunătăţim politici şi linii directoare pentru a le implementa la nivel local, regional şi naţional.
 Să stabilească cadrul legislativ care să asigure protecţia copiilor vulnerabili şi a adulţilor tineri.
 Să îndrume instituţiile/organizaţiile pentru a crea sau dezvolta politici şi linii directoare referitoare la sexualitate care să stea la baza implementări programelor lor de instruire.
 Copii ale legislaţie naţionale în domeniul protecţiei copilului, adulţilor vulnerabili, sănătăţii mentale şi infracţiunilor sexuale.
 Chestionar
 Prezentare în PowerPoint a aspectelor cheie din legislaţia aplicabilă relevantă
1. Daţi intermediarilor chestionarele şi rugaţi-i să le completeze individual.
2. Cereţi-le să discute în perechi, să compare diferenţele şi răspunsurile lor.
3. Cereţi-le să împărtăşească răspunsurile lor cu grupul şi facilitaţi procesul.
4. Conduceţi discuţia cu ajutorul prezentării Power Point a aspectelor cheie din legislaţia aplicabilă relevantă
Acest exerciţiu are nevoie de pregătire din partea facilitatorului.
Înainte de a face acest exerciţiu, puteţi cere grupului să spună care sunt temerile lor referitoare la sex şi sexualitatea tinerilor cu dizabilităţi de învăţare. Unele (sau multe) temeri pot avea legătură cu legea şi legislaţia. Acest chestionar poate fi un mod de a răspund acestor temeri.
Adunaţi chestionarele şi Citiţi politicile şi legislaţia relevantă şi adaptaţi chestionarul la contextul naţional.
Pregătiţi o prezentare în PowerPoint care oferă răspunsul corect la fiecare întrebare. Asiguraţi-vă că sunteţi bine informat cu privire la legislaţie şi aveţi răspunsurile corecte la întrebările din chestionar. Nu includeţi întrebări de al căror răspuns corect nu sunteţi siguri. E posibil să aveţi nevoie de consiliere juridică pentru a vă asigura că răspunsurile voastre la fiecare întrebare din chestionar sunt corecte.
„Good sexual health for people with learning disabilities – Westminster Project‟, Training manual for professionals supporting people with learning disabilities, paginile 4-7
Copie electronică disponibilă la IPPF EN; nu este disponibilă gratuit on-line
Fişă de lucru chestionar legislație,
3 - 4 pagini
Studii de caz despre tineri cu dizabilităţi de învăţare în situaţii de potenţial abuz sexual sau violenţă.
Să stabilească o legătura între legislaţia naţionala, politicile existente privind dezvoltarea acelei legislaţii şi practicile naţionale folosite pentru implementarea legislaţiei şi a politicilor.
 Cinci studii de caz care reflectă cultura, obiceiuri/cutume/instituţii şi rolurile profesionale ale intermediarilor. Ele trebuie să reprezinte situaţii credibile despre posibilul abuz sexual/ violenţă asupra tinerilor cu dizabilităţi de învăţare.
 Copii ale legislaţie naţionale şi ale politicilor/reglementărilor existente cu privire la protecţia copilului, a adulţilor vulnerabili , a sănătăţii mentale şi a infracţiunilor sexuale.
 Dacă instituţia are politici proprii, analizaţi-le înainte de această sesiune.
1. Împărțiți participanţii în grupuri mici sau perechi.
2. Cereţi fiecărui grup/pereche să aleagă două din cele patru sau cinci studii de caz, pe baza nevoilor lor profesionale specifice.
3. Sau Puteţi alege un studiu de caz care să fie discutat de către toate grupurile/perechile.
4. Cereţi-le să identifice orice legislaţie sau orice parte din politicile referitoare la sexualitate disponibile care sunt folosite în rezolvarea cazului şi orice acţiune care trebuie să fie întreprinsă de către intermediarul care participă la instruire pentru a proteja tinerii cu dizabilităţi de învăţare implicați:
a. Ce simţi despre acest studiu de caz? Ce emoţii şi gânduri v-a provocat?
b. Identificaţi ce lege este incriminată aici ? Încalcă cineva legea (dacă da, ce lege )?
c. Instituţia voastră are politici care vă ajută să implementaţi legea/legislaţia?
d. Ce aţi fi făcut dacă această situaţie s-ar fi întâmplat la locul vostru de muncă?
5. Cereţi fiecărui grup să prezinte în plen concluziile lor.
6. Cereţi celorlalţi participanţi să dea feed-back.
Acest exerciţiu necesită o pregătire atentă. Facilitatorul trebui să fie bine familiarizat cu legislaţia relevantă, cu politicile şi reglementările existente.
posibil ca instituţiile să nu aibă implementate politici cu privire
sex şi sexualitate. Acest exerciţiu poate fi un punct de plecare
pentru a discuta importanţa şi relevanţa acestor politici.
UKFPA - Asociaţia membră IPPF din Anglia
„Good sexual health for people with learning disabilities – Westminster Project‟, Training manual for professionals supporting people with learning disabilities, paginile 8-11
Copie electronică disponibilă la IPPF EN; nu este disponibilă online gratis.
Fişă de lucru - Exemple de studii de caz
Studiul de caz A: Andrei
Andrei este un client în vârsta de 14 ani cu dizabilităţi severe de învăţare. El este foarte apropiat de mama lui, care este singurul sau părinte şi, în multe feluri, îl tratează ca pe un copil mic. Mama lui este văzută des cum se întinde pe patul lui şi îl îmbrăţişează în timp ce se uită la televizor. Andrei se supără adesea când mama lui pleacă după o vizită şi poate deveni foarte agitat atunci când ea trebuie să sosească. Andrei este în general tăcut şi închis şi refuză prieteniile care i-au fost oferite în cadrul instituţiei. Atunci când nu este cu mama lui, Andrei preferă propria lui companie şi poate sta mult timp singur .
Intr-o zi, după ce Andrei şi mama lui au venit de la plimbare, mergi în camera lui Andrei să vorbeşti cu ei despre o excursie care va avea loc săptămâna viitoare. Când baţi la uşă, auzi diverse zgomote puternice, iar mama lui Andrei răspunde foarte fâstâcită. Îl vezi pe Andrei în celălalt colţ al camerei, închizându-şi fermoarul la prohab.
Ce simţi despre acest studiu de caz? Ce emoţii şi gânduri ţi-a provocat ?
Identifică ce lege este incriminată aici ? Încalcă cineva legea (dacă da, ce lege)?
Instituţia ta are politici care să te ajute să implementezi legea/legislaţia? Dacă nu, ce ar trebui făcut? Dacă da, ce spun politicile referitor la această situaţie?
Ce aţi fi făcut dacă această situaţie s-ar fi întâmplat la locul vostru de muncă? Conform legii/politicilor? Conform practicilor din instituţie?
Studiu de caz B: Ana
De curând ai ocupat un nou post la un centru pentru persoane cu dizabilităţi de învăţare moderate spre severe. Pentru că ajuţi persoane adulte, etica muncii tale este legată de abilitare, iar clienţii tăi sunt în stare să aleagă în ce activităţi să se implice şi le este permis să vină şi să plece din centru, când vor.
O tânără de 25 de ani din centru, numită Ana iese în fiecare seară şi vinde plăceri sexuale pe stradă bărbaţilor din comunitate şi băieţilor, care încă nu au vârsta legală pentru consimţământ sexual, câteodată pentru alcool şi ţigări, câteodată pentru bani. Deseori ea nu se întoarce în centru toată noaptea . Au fost organizate multe întâlniri pentru a discuta despre situaţia Anei, personalul angajat nu este bucuros de acţiunile ei, dar Ana este fermă, spune că aceasta este alegerea ei şi vrea să continue să facă asta.
Părinţi ei, cu care nu are o relaţie apropiată, au tot întrebat de ce o găsesc adeseori când o vizitează, obosită şi adormită şi vor răspunsuri de la tine .
Studiu de caz C: Mihai
Lucrezi cu tineri cu dizabilităţi de învăţare care manifestă comportamente sexuale inadecvate.
Ţi s-a cerut să vii să lucrezi cu un tânăr de 18 ani, Mihai, care atinge tinerele femei ori de câte ori merge în mijloacele de transport în comun, însoţit de asistentul social. Mihai se înghesuie în locurile aglomerate din mijlocele de transport în comun şi atinge fundurile femeilor tinere când este lângă ele .
Mihai este un băiat prietenos, distractiv, căruia îi place compania altora, în special a femeilor. Mihai este inteligent , înţelege bine lucrurile şi este foarte interesat de biologie la şcoală.
Recent, Mihai a fost găsit cu un chilot din dantelă, pentru femei, pe care acesta îl lua cu el în baie.
Studiu de caz D: Sorin şi Radu
Eşti asistentă medicală şi lucrezi pentru diferite organizaţii. Te ocupi de educaţia sexuală şi relaţională în cadrul unui centru de profil. O membră a personalului vine la tine foarte abătută pentru că a descoperit ca doi clienţi bărbaţi, Sorin şi Radu, întreţin relaţii sexuale.
După multe discuţii, personalul centrului consideră că ei nu au nici capacitatea de a consimţi asupra activităţii sexuale şi nici abilitatea cognitivă de a înţelege consecinţele actului sexual.
Sorin îşi părăseşte cu nerăbdare camera şi se duce în patul lui Radu în fiecare noapte şi sunt indicii că relaţia este reciprocă pentru că ei petrec mult timp împreună şi în timpul zilei. Amândoi sunt bine educaţi.
Angajata vrea să ştie ce să facă în privinţa aceasta şi ţi-a cerut ajutorul.
Priveşte aceeași situaţie din unghiuri şi puncte de vedere diferite.
Studii de caz (materiale de lucru)
1. Formaţi grupuri mici şi înmânaţi-le studiile de caz.
2. Cereţi grupurilor să analizeze situaţiile din perspectiva:
 clientului
 familiei
 organizaţiei şi
 din punct de vedere legal.
3. Fiecare grup mic va prezenta rezultatele discuţiilor din grupul lor întregii audienţe.
4. Invitaţi-i apoi pe toţi să participe la discuţii.
Fişă de lucru - Studii de caz
O asistentă socială merge la servici într-un centru de zi pentru persoane cu dizabilităţi de
învăţare. Îl remarcă pe unul din clienţii ei noi în celălalt capăt al autobuzului. El are 23 de ani
şi locuieşte cu bunica lui. Ea îl priveşte pentru o perioadă şi constată că el începe să se frece
de ceilalţi pasageri. Apoi el îşi scoate penisul şi începe să se masturbeze.
Doi bărbaţi tineri – Ion şi Luca - locuiesc într-o instituţie pentru persoanele cu dizabilităţi de învăţare. Ei par foarte apropriaţi, merg la cumpărături împreună, gătesc împreună, îşi petrec serile împreună. Angajaţii consideră că ei sunt homosexuali şi nu au nici o problemă cu acest lucru. Când sunt întrebaţi dacă sunt prieteni sau parteneri ei, evită să răspundă. Ion are 29 de ani şi nu a fost niciodată interesat de femei. Luca are 20 de ani şi vine dintr-un
internat pentru băieţi. Este cunoscut că, în trecut, în acea instituţie au fost cazuri de violenţă
şi abuzuri sexuale din partea băieţilor mai mari .
După un timp ei se ceartă. Asistentul social se implica să rezolve conflictul şi discută cu fiecare dintre ei. Amândoi plâng. Luca îi interzice lui Ion să mai intre în camera lui şi le cere asistenţilor sociali să îi găsească o iubită.
Situaţia 3:
Un bărbat de 50 de ani locuieşte într-un centru cu apartamente pentru persoanele cu dizabilităţi de învăţare. Şi-a găsit de lucru - îl informează pe asistentul social că va începe să lucreze săptămâna viitoare ca grădinar la spitalul pentru copii. Asistentul social informează conducerea organizaţiei. Conducerea instituţiei îşi aminteşte că medicul de la instituţia unde a stat înainte bărbatul a menţionat că acest client a fost implicat într-o situaţie pe teme sexuale cu copii, neclarificată. Conducătoarea organizaţie îl invită pe client în biroul ei şi îl întreabă despre trecutul lui. Clientul devine nervos şi ameninţă că se va plânge că i-au fost încălcate drepturile.
Situaţia 4:
O tânără de 29 de ani cu dizabilităţi de învăţare se mută dintr-o instituție închisă într-un
centru cu apartamente. Ea se bucură de noua ei libertate, îi place să meargă la cumpărături
şi să gătească pentru ea însăşi. După câteva luni se pare că s-a cam îngrăşat. Asistentul
însărcinată . De aceea o trimit
să fie văzută de un medic ginecolog. Tânăra îi spune medicului că ea nu are nici o durere, neagă că ar fi fost implicată în relaţii sexuale şi refuză să fie examinată. Ea spune asistenţilor sociali că vizita a fost în regulă şi că nu au fost descoperite probleme . Câteva săptămâni mai târziu, asistenţii sociali decid să o ducă la medicul ginecolog încă o dată pentru o examinare. Se confirmă că este însărcinată în opt luni. Tânăra femeie arată surprinsă şi spune că nu are cunoştinţă de vreo relaţie sexuală în trecut. Nu are nici o idee cum se nasc copii, cum sunt hrăniţi sau crescuţi. Prin lege, centrele cu apartamente nu sunt pentru familii cu copii şi nu există personal medical sau alt gen de personal pregătit să îngrijească copii
social devine suspicios - este de la hrana mai bună sau
nou născuţi. Din punct de vedere al formalităţilor poate să dureze câteva luni mutarea tinerei femei într-un alt centru social.
Joc de rol privind drepturile sexuale şi ale reproducerii şi barierele de a exercita aceste drepturi.
Să conştientizeze intermediarii în privinţa drepturilor sexuale şi ale reproducerii precum şi barierele sociale, individuale sau de alt tip care pot face ca aceste drepturi să nu fie respectate.
1. Pregătiţi un studiu de caz legat de o temă pe care vreţi să o discutaţi într-o anumită sesiune sau îi Puteţi ruga pe participanţi să creeze un studiu de caz pe temele pe care ei le consideră cele mai importante.
2. Spre exemplu :”Ion şi Maria, doi tineri cu dizabilităţi de învăţare, au o relaţie de 2 ani. Şi-ar dori să aibă un copil dar părinţii lor se opun.“Opţiunile sunt nelimitate.
3. Legislaţia care se aplică în acest caz.
Maxim 10 minute pentru fiecare studiu de caz. În funcţie de câte studii de caz doriţi să discutaţi.
1. Explicaţi faptul că veţi simula un proces în instanţă.
2. Aveţi nevoie de un judecător, un procuror şi un avocat al apărării. Rugaţi trei voluntari să joace aceste roluri. Puteţi avea şi un juriu care să decidă care parte a adus cele mai bune argumente.
3. Daţi participanţilor un caz pe care să-l discute sau cereţi-le să creeze un caz pe loc.
4. Cereţi acuzării să pledeze împotriva barierelor; apoi, apărarea ar trebui să încerce să apere aceste bariere. Câteodată e posibil ca ei să acţioneze împotriva propriilor lor convingeri.
5. In final, cereţi judecătorului să ia o decizie şi, dacă aveţi şi juraţi, le Puteţi cere să comenteze pentru ambele parţi şi să dea decizia.
6. Puteţi să încheiaţi sesiunea consultând legislaţia: ce spune legislaţia?
Este important să reţineţi întrebările principale pe care vreţi să le
discuţie pentru
dezbateţi. Ce subiect este “fierbinte” într-un anumit moment? Obiectivele principale sunt exersarea abilităţilor de dezbatere şi să înţelegem mai bine aspecte importante pentru tinerii cu dizabilităţi de învăţare, care arareori sunt discutate aşa cum ar trebui, adică din perspectiva oportunităţilor şi barierelor. Cerând profesioniştilor să discute aceste aspecte şi punându-i în situaţia de a veni în apărarea unor aspecte despre care nu sunt pregătiţi să vorbească, ei vor înţelege mai bine problema respectivă. Prezenţa altor persoane care îi ascultă îi va face nepărtinitori. Punctele de vedere diferite şi simularea unor situaţii în care trebuie să apere puncte de vedere care diferă de ale lor, va ajuta familiile şi profesioniştii pentru a gestiona anumite situaţii şi pentru a apăra drepturile tinerilor cu dizabilităţi de învăţare.
APF Portugal - Asociaţia membră IPPF din Portugalia
Această activitate nu a fost publică şi nu face parte din niciun set de materiale produse pentru comercializare.
 Introducerea conceptului de drepturi sexuale şi asocierea lor cu grupul ţintă.
 Creşterea conştientizării dilemelor şi a diferitelor puncte de vedere privind grupul ţintă şi sexualitatea.
 Definiţia drepturilor sexuale formulată de Organizaţia Mondială a Sănătăţii (material de lucru)
 IPPF - declaraţia privind drepturile sexuale - broşura care prezintă modul cum se aplică aceste drepturi în cazul tinerilor cu dizabilităţi de învăţare
1. Sarcină individuală, în perechi sau pe grupuri.
2. Cereţi participanţilor să formuleze un top cu 10 drepturi sexuale pentru oamenii din întreaga lume.
3. Faceți un inventar al rezultatelor şi discutaţi-l în plen.
4. Comparaţi lista cu drepturile sexuale formulate de OMS şi IPPF.
5. Cereţi participanţilor să aplice aceste drepturi în cazul tinerilor cu dizabilităţi de învăţare (sau amicului lor de călătorie).
6. Întrebați-i cum pot deveni realitate aceste drepturi pentru tinerii cu dizabilităţi de învăţare? Care sunt responsabilităţile intermediarilor şi ale tinerilor cu dizabilităţi de învăţare pentru a asigura respectarea acestor drepturi.
Tinerii cu dizabilităţi de învăţare sunt îndreptăţiţi să aibă aceleaşi drepturi ale omului şi drepturi sexuale, ca orice altă fiinţă umană. Totuşi, în realitate, e posibil ca ei să nu aibă acces la aceste drepturi. Cum pot intermediarii să îi susţină pentru respectarea acestor drepturi ? Ce responsabilităţi au tinerii cu dizabilităţi de învăţare, intermediarii lor şi factorii de decizie politici pentru a asigura respectarea drepturilor tinerilor cu dizabilităţi de învăţare?
Fiecare drept sexual vine cu responsabilităţi - nu numai pentru tinerii cu dizabilităţi de învăţare care sunt îndreptăţiţi să aibă acel drept, ci şi pentru intermediari şi alţi factori implicaţi.
Tinerii cu dizabilităţi de învăţare au dreptul de a face greşeli şi de a avea experienţe rele. Trebuie să găsim un echilibru rezonabil între a-i ghida către autonomie şi a le asigura, în acelaşi timp,
RutgersWPF - Asociaţia membră IPPF din Olanda, Annelies Kuypers
Acest exerciţiu face parte dintr-un curs de formare intern care nu a fost publicat.
Fişă de lucru – Drepturi Sexuale
Definiţia drepturilor sexuale formulată de Organizaţia Mondială a Sănătăţii,
Drepturile sexuale cuprind drepturile omului care sunt deja recunoscute de legile naţionale , documentele internaţionale privind drepturile omului şi alte declaraţii de consens. Ele includ drepturile tuturor persoanelor, fără constrângere, discriminare şi violenţă la :
• cele mai înalte standarde ale sănătăţii sexuale care pot fi atinse, inclusiv accesul la servicii de sănătate sexuală şi a reproducerii;
• căutarea, primirea şi împărtăşirea informaţiilor referitoare la sexualitate ;
• educaţia sexuală;
• respect pentru integritatea corporală;
• alegerea partenerului ;
• decizia de a fi sau a nu activ sexual;
• relaţii sexuale consensuale;
• căsătorii consensuale
• decizia de a avea sau nu copii şi când să îi aibă şi
• dorinţa de a avea o viaţă sexuală satisfăcătoare, sigură şi plăcută.
Exercitarea responsabilă a drepturilor omului implică ca fiecare persoana să respecte drepturile celorlalţi .
Declaraţia drepturilor sexuale formulată de IPPF
Drepturile sexuale ale persoanelor cu dizabilităţi de învăţare
În octombrie 2008, International Planned Parenhood Federation (IPPF) a publicat Drepturile sexuale: o declaraţie IPPF care se adaugă Cartei IPPF privind drepturile sexuale şi ale reproducerii. Declaraţia a fost creată pentru a se asigura că drepturile sexuale, ca drepturi ale omului, sunt respectate şi îndeplinite astfel încât fiecare individ să aibă controlul, libertatea şi opţiunea de a face alegeri în viaţa sa sexuală şi reproductivă. Drepturile sexuale şi ale reproducerii se bazează pe instrumentele internaţionale referitoare la drepturile omului şi susţin principiul conform căruia libertatea sexuală şi a reproducerii este în centrul unei vieţi satisfăcute şi împlinite. Privarea persoanelor de libertatea lor sexuală şi reproductivă le blochează capacitatea de a-şi trăi viaţa conform valorilor şi sistemului de convingeri proprii. În timp ce Declaraţia face referire la drepturile sexuale şi ale reproducerii în sensul cel mai larg, această broşură, dezvoltată de Asociaţia de Planificare Familială din Anglia (UKFPA), filiala din Irlanda de Nord, folosind zece Articole din Declaraţie, se concentrează pe drepturile persoanelor cu dizabilităţi de învăţare la sănătate sexuală şi bunăstare şi pe recunoașterea acestor persoane ca fiinţe sexuale.
Articolul 1 : Dreptul la egalitate, protecţie egală în faţa legii şi eliminarea tuturor formelor de discriminare bazate pe sex, sexualitate şi gen.
Fără nici o excepţie, sexualitatea este parte integrantă a fiecărei fiinţe umane . Fiecare are dreptul să beneficieze de toate drepturile sexuale pentru a putea fi parte activă în procesul economic, social, cultural şi politic al societăţii sale.
Persoanele cu dizabilităţi de învăţare au dreptul să li se recunoască sexualitatea ca un aspect pozitiv al vieţii lor şi de a fi protejaţi prin lege împotriva discriminării.
Articolul 2 : Dreptul la participare al tuturor persoanelor, indiferent de sex, sexualitate sau gen
Fiecare este îndreptăţit să influenţeze deciziile asupra aspectelor care afectează direct sănătatea şi bunăstarea lui.
Oamenii cu dizabilităţi de învăţare au dreptul la sprijin şi advocacy pentru a participa pe deplin la dezvoltarea şi implementarea politicilor referitoare la sănătatea sexuală şi reproductivă, fără bariere sau condiţionări.
Articolul 3 : Dreptul la viaţă, libertate , securitatea persoanei şi integritate corporală
Oamenii cu dizabilităţi de învăţare au dreptul la educaţie şi să înveţe să-şi întărească capacitatea de a accesa unităţi medicale, servicii şi condiţii care să le dea posibilitatea să facă alegeri consensuale, informate şi să ia decizii cu privire la sănătatea lor sexuală şi reproductivă.
Articolul 4 : Dreptul la intimitate
Oamenii cu dizabilităţi de învăţare au dreptul ca intimitatea lor să fie respectată şi susţinută şi să fie împărtăşită doar cu cei direct implicaţi în decizii consensuale referitoare la sexualitatea lor , comportamentul lor sexual şi intimitatea lor, fără interferenţe arbitrare.
Articolul 5 : Dreptul la autonomia personală şi la recunoaştere în faţa legii
Fiecare are dreptul să fie recunoscut în faţa deţii şi să ia decizii cu privire la viaţă lui, într-un mediu fără discriminare, violenţă sau abuz.
Oamenii cu dizabilităţi de învăţare au dreptul la un proces de evaluare transparent şi riguros care să le permită:
 să decidă în mod liber în aspectele referitoare la sexualitate ;
 să îşi aleagă partenerii sexuali şi
 să caute să experimenteze totalitatea potenţialului şi plăcerilor sexuale într-un cadru legal lipsit de discriminare şi cu respectarea celor din jur.
Articolul 6 : Dreptul la libertatea gândirii, opiniei şi exprimării; dreptul la asociere
Fiecare are dreptul la libertatea de gândire, conştiinţă şi religie fără amestecul altor persoane. Pe de alta parte , fiecare are dreptul de a avea acces la servicii de sănătatea reproducerii fără interferenţe ale conştiinţei personale şi a religiei.
Oamenii cu dizabilităţi de învăţare au dreptul să dezvolte propriul sistem de valori şi să îşi exprime propriile opinii referitoare la sexualitate şi relaţii, să aibă acces la servicii de îngrijire a sănătăţii sexuale şi reproductive, fără amestecul credinţelor şi convingerilor religioase ale altor persoane .
Articolul 7 : Dreptul la sănătate şi la beneficiile progresului ştiinţei
Oamenii cu dizabilităţi de învăţare au dreptul de a avea acces la servicii de îngrijire a sănătăţii sexuale şi reproductive de înaltă calitate, adaptate nevoilor lor speciale , inclusiv la folosirea unui limbaj accesibil de către personalul medical.
Articolul 8: Dreptul educaţiei şi informare Fiecare are dreptul la educaţie şi informare prezentate într-o manieră obiectivă, critică şi pluralistă.
Oamenii cu dizabilităţi de învăţare au dreptul la educaţie relaţională şi sexuală complexă, bazată pe creştere şi dezvoltare personală, care să le permită să îşi dezvolte abilităţi pentru a-şi exercita drepturile sexuale.
Articolul 9: Dreptul de a alege dacă să se căsătorească sau nu, să fondeze şi să planifice o familie şi de a decide dacă, când şi unde să aibă copii.
Oamenii cu dizabilităţi de învăţare au dreptul de a intra liber şi pe deplin consimţit într-o căsătorie sau alt aranjament partenerial şi să decidă dacă vor avea copii.
Articolul 10: Dreptul de a trage la răspundere
Fiecare are dreptul la măsuri educative, legislative, judiciare şi de alt tip, eficiente, adecvate şi accesibile şi de a cere ca cei care au responsabilitatea de garanta drepturile sexuale să fie traşi la răspundere pentru sarcinile care le revin.
Oamenii cu dizabilităţi de învăţare au dreptul să tragă la răspundere pe cei care în mod ilegal caută să le violeze drepturile sexuale.
 Pentru explicaţii mai detaliate ale fiecărui articol al Declaraţiei, citiţi Drepturile Sexuale:
Declaraţia IPPF(2008)
 Fişa de lucru: Studiul Drepturile omului
 Opţional: fişă de lucru - Instrumentele privind drepturilor omului.
1. Daţi fiecărui participant o copie a Studiului Drepturile omului.
2. Cereţi participanţilor să completeze ambele părţi ale exerciţiului singuri. Pe durata exerciţiului, amintiţi-le să se concentreze pe propria lor persoană şi pe propriile lor vieţi.
3. Împărţiţi participanţii pe perechi sau grupuri mici şi cereţi-le să-şi împărtăşească părerile şi să discute:
 şase drepturi pe care nu vor să le piardă;
 de ce au ales aceste şase drepturi şi
 impactul pierderii acestor şase drepturi asupra vieţilor lor.
4. Discutaţi în plen:
 Cum s-au simţit făcând acest exerciţiu ?
 A fost dificil să identifice cele şase drepturi ?
 Ce probleme a evidenţiat exerciţiul ?
 Ce drepturi sunt comune tuturor ?
 De ce sunt aceste drepturi importante?
 Legătura cu drepturile omului.
5. Întrebaţi participanţii în plen sau în grupuri mici cum s-ar simți şi comporta la trei ani după ce şi-ar pierde aceste drepturi şi cum s-ar schimba vieţile şi relaţiile lor. Întrebați-i despre sexualitate şi exprimarea sexuală şi cum ar fi acestea afectate.
6. Cereţi participanţilor să se gândească la ce fel de oameni şi- ar dori să–i ajute să supravieţuiască şi să trăiască dacă aceasta ar deveni realitatea lor.
Cei mai mulţi participanţi vor alege drepturile esenţiale, cum ar fi:
viaţa privată, să fie ascultaţi, bunăstarea proprie şi a familiei şi apoi ar alege drepturi specifice individului cum ar fi : să iasă în oraş cu prietenii şi să citească ce vor etc. Este important să explorăm drepturile esenţiale mai întâi şi apoi drepturile individuale. Cu toate că drepturile esenţiale cum ar fi bunăstarea copiilor şi a familiei nu se pot conecta imediat cu sexualitatea şi exprimarea sexuală, este important să facem aceste conexiuni.
Fiţi pregătiţi să daţi mai multe explicaţii cu privire la drepturile omului.
©FPA Georgie McCormick
Fişa de lucru - Studiul Drepturilor Omului
îmi da acordul înainte ca oamenii să facă lucruri pentru mine
bea ceva cu un prieten
merge la culcare când vreau
citi orice vreau şi oricând vreau, în limita legii
căuta un loc de muncă
merge la cursuri de seara
avea o relaţie sexuală
avea o viaţă privată
.folosi transportul public
face propriile cumpărături
alege propriile haine
fi ascultat
alege propria metoda de contracepţie
a fi reprezentat în faţa legii atunci când sunt discriminat
… a lua propriile decizii referitoare la persoana cu care fac sex
avea relaţii sexuale într-un loc privat şi confortabil
îmi exprima opinia şi să se ţină cont de ea
fi singur când vreau
spune DA şi NU atunci când vreau
lua decizii cu privire la propria mea bunăstare
lua decizii cu privire la bunăstarea familiei şi copiilor mei
Fişă de lucru pentru exerciţiu – Studiul Drepturilor Omului
Vi s-a dat o listă cu câteva dintre drepturile de bază ale omului. Datorită unei legislaţii noi, fiecare trebuie să renunţe la şase drepturi. Înainte de a se lua orice decizie cu privire la care vor fi cele şase drepturi, guvernul a iniţiat un studiu pentru a afla care sunt cele mai importante drepturi pentru oameni şi ce impact ar avea pierderea acestor drepturi asupra vieţilor lor.
Din listă, alegeţi şase drepturi pe care în mod sigur nu vreţi să le pierdeţi.
Scrieţi-le mai jos, în spaţiile disponibile
Gândiţi-vă cum ar putea fi afectată viaţa voastră în următorii trei ani dacă aţi pierde aceste drepturi. Scrieţi câteva schimbări care s-ar putea produce în viaţa voastră.
Joc de cărţi în care se discută termenii sexuali acceptabili şi inacceptabili în strânsă legătura cu propriile norme şi valori.
Explorarea, împărtăşirea şi discutarea valorilor personale şi profesionale referitoare la termenii sexuali. Ce teme nu s-ar simţi confortabil să discute?
 Un pachet de cărţi de joc cu diverşi termeni sexuali (heterosexualitatea, sarcina la adulţi, sexul oral, paternitatea etc.) care constituie teme potenţiale de educaţie sexuală.
 Un pachet de cărţi de joc cu termeni care pot fi creaţi pe loc pe baza termenilor acceptabili din punct de vedere cultural.
1. Înainte de a începe acest exerciţiu, asiguraţi-vă că aţi creat un mediu sigur pentru a discuta aspecte care pot fi sensibile pentru participanţi. Faceți referire din nou la setul de reguli de la începutul sesiuni (de ex., PASACESOR).
2. Împărțiți participanţii în grupuri de 4-6.
3. Puneţi un pachet de cărţi cu faţa în jos în mijlocul mesei fiecărui grup.
4. O carte pe care scrie “ inacceptabil” şi alta pe care scrie “acceptabil” sunt puse pe laturi opuse ale mesei.
5. Cereţi unui participant să tragă o carte.
6. Cereţi participantului să definească propria înţelegere a termenului şi să pună cartea în spaţiul continuu dintre acceptabil şi inacceptabil, in funcţie de cât consideră că este de acceptabilă sau inacceptabilă folosirea termenului respectiv.
7. Cereţi celorlalţi membri ai grupului să îşi exprime opinia din punctul de vedere al propriilor lor valori.
8. Participanţii pot încerca să convingă persoana care a ales cartea să o mute.
9. Poziţionarea finală a cărţii este decisă de persoana care a
tras cartea.
10. Următorul participant din grup trage o nouă carte şi procesul se reia până când pachetul de cărţi se termină.
11. În final, cereţi grupului păreri despre exerciţiu. Discutaţi cum valorile şi normele lor le pot influenţa acţiunile.
Participanţii nu pot refuza să pună o carte de joc în spaţiul dintre cele două extreme - acceptabil şi inacceptabil. Ei trebuie să plaseze cartea şi să asculte argumentele celorlalţi participanţi din grup. Persoana care a tras cartea va avea puterea de decizie despre locul unde va plasa cartea în final .
Întrebați o persoană care nu vrea să discute un anumit cuvânt: ce te face să nu vrei să discuţi despre acest cuvânt? De ce? Ce putem face pentru tine?
Poţi încerca să provoci această persoană: dacă nu vrei să discuţi acest termen aici nu o vei discuta nici cu tinerii cu dizabilităţi de învăţare? Ei au dreptul la educaţie sexuală şi relaţională. Îi poţi proteja discutând cu ei .
Acest exerciţiu vă va arăta cât de confortabil se vor simţi să discute şi să vorbească despre anumite teme cu tinerii cu dizabilităţi de învăţare. Dacă valorile şi normele personale fac anumite teme inacceptabile, intermediarii trebuie să devină conştienţi despre modul în care acest lucru afectează comunicarea acestor teme tinerilor cu dizabilităţi de învăţare.
Înţelegerea valorilor oamenilor este importantă în determinarea comportamentului (de ex.: identificarea unui posibil abuz şi limbaj cu tentă sexuală, abilitatea de a opri şi a gestiona un abuz, dorinţa de a educa tinerii cu dizabilităţi de învăţare pe teme de sex, sănătate sexuală şi relaţii etc.)
 Ele conduc comportamentul nostru, ne motivează acţiunile .
 Sunt principii sau standarde conform cărora acţionăm.
 Sunt convingeri atât de puternice încât afectează comportamentul unui individ sau al unei organizaţii.
Ce generează valorile?
 religia
 provenienţa culturală/socială
 clasa socială
 educaţia/informaţia
 convingerile
 experienţele şi
 alţi factori pe care îi pot numi participanţii.
Acest exerciţiu poate fi folosit şi pentru tinerii cu dizabilităţi medii de învăţare.
„Good sexual health for people with learning disabilities – Westminster Project‟, Manual de formare pentru profesionişti care ajută persoane cu dizabilităţi de învăţare, paginile 14–16
Copie electronică disponibilă la IPPF EN; nu este disponibilă gratuit online.
Fişă de lucru – Continuum-ul sexualităţii
Mai jos este prezentată o listă cu teme posibile de discutat şi utilizat, sugerată de Asociaţia de planificare familială din Anglia (UKFPA). Pachetul de cărţi conţine cuvinte care pot fi adaptate pe plan local cu cei mai potriviţi termeni din punct de vedere cultural.
Identitate şi imagine despre sine
Menstruaţia/menopauza
Sexul impus cu forţa
Comportamente/spaţii publice şi private
Concepţia, sarcina şi naşterea
Homosexuali, lesbiene , bisexuali şi transsexuali
Familie: susţinere şi restricţii
Căsătoria şi alte parteneriate
Ciclurile femeii
Sănătate mentală: depresia post-natală
Tensiune/sindrom pre-menstrual
Sarcinile neplanificate şi nedorite
Biologia masculină şi feminină
Explorarea emoţiilor într-o relaţie
Abuzul sexual/psihic
Puterea în cadrul relaţiilor
Să devenim conştienţi despre miturile referitoare la sex şi sexualitate care formează bazele comportamentelor şi acţiunilor proprii.
 Fişă de lucru cu informaţii despre mituri
 Coli de flipchart şi markere
Prezentaţi pe scurt ce înţelegem prin “mituri“ şi de ce este
important să fim conștienți de impactul lor.
2. Citiţi miturile din fişa de lucru.
3. Cereţi fiecărui participant să se gândească dacă există mituri
care prezintă dificultatea pentru el deoarece el nu crede că nu sunt adevărate.
Mulţi oameni au probleme cu mitul conform căruia “sexualitatea este un proces natural“.
Cereţi participanţilor să prezinte contra-argumente: de ce
acesta nu este un mit ( în totalitatea sa)?
5. Dacă acest exerciţiu nu decurge cu uşurinţă, Puteţi pune întrebări cum ar fi :
 Ce se întâmplă de obicei în mod natural cu sexualitatea?
 Este natural pentru toţi?
 Cine are nevoie de ajutor sau suport?
 Cum îi Puteţi susţine pe tinerii cu dizabilităţi de învăţare ?
 Dacă nu există nici un fel de educaţie sau comunicare pe
tema sexualităţii cu tinerii cu dizabilităţi de învăţare, ce îi învăţăm în mod informal despre această tema (prin ceea ce facem noi, comportament nostru, mesaje informale etc.) ?
Acest exerciţiu poate fi făcut ca o introducere, cu întregul grup.
Sunt multe mituri despre sexualitate. Miturile sunt idei sau declaraţii care nu sunt adevărate, dar sunt larg răspândite. Ele au un impact puternic. Miturile influenţează părerile oamenilor cu privire la relaţii şi sexualitate şi ceea ce fac in situaţiile respective.
Mesajul principal al acestui exerciţiu este că sexualitate are nevoie de intervenţie şi nu evoluează de la sine.
Singurul aspect al sexualităţii care este mai mult sau mai puţin
natural este dezvoltarea şi creşterea corpului. Spre deosebire de acestea, comportamentul sexual este, în ceea mai mare măsură, un proces de învăţare. Odată ce abilităţile sunt obţinute, este ca şi cum le-am fi avut dintotdeauna. Faceţi comparaţia cu învăţatul mersului în picioare, a mersului pe bicicletă, a cititului şi a scrisului. La fel, şi competentele sexuale sunt rezultatul unui proces de învăţare (într-un sens larg). Copii , tinerii şi adulţii îşi dezvoltă comportamentul sexual şi „‟repertoriul„‟ prin experimentare, prin încercări şi greşeli. Ilustraţi acest lucru cu exemplul unui copil de 10 ani care consideră dezgustătoare ideea unui sărut franțuzesc, dar o integrează în comportamentul său câţiva ani mai târziu. Sau, comparaţi cu atitudinea multor oameni cu privire la sexul oral, atunci când în urma unui proces de învăţare, vor începe să îl aprecieze.
Şi persoanele cu dizabilităţi de învăţare dobândesc aptitudini şi învaţă pe baza experienţelor lor: comportamentul care este confirmat printr-un sentiment pozitiv sau prin primirea de atenţie, va fi repetat.
Un alt argument este că unii oameni se confruntă cu probleme sexuale. Pentru ei, sexualitatea nu este deloc naturală. Miturile îi fac să se simtă anormali şi nefericiţi.
Pentru oamenii cu dizabilităţi de învăţare, sexualitatea nu este un proces natural. Ei au nevoie de suport personalizat. Acesta poate consta în furnizarea de informaţii, sprijin pentru a-şi lărgi cercul de relaţii, îndrumarea în relaţiile lor, suport efectiv cum ar fi îmbrăcarea/dezbrăcarea etc.
Este important ca intermediarii să înţeleagă faptul că pentru clienţii lor sexualitatea şi comportamentul sexual nu decurg întotdeauna uşor şi natural. Clienţii lor au nevoie de suport personalizat, iar ei au responsabilitatea să ofere acest sprijin, de comun acord cu clientul lor.
În acelaşi timp, este larg răspândit mitul educaţiei sexuale privită ca o cutie a Pandorei (sau o sursă a tuturor relelor). Puteţi spulbera acest mit întrebându-i cum se descurcă cu sexualitatea oamenii care nu au primit nici o informaţie sau cei cu dizabilităţi severe de învăţare.
Oamenii nu aşteaptă să înceapă să experimenteze până primesc informaţii.
Discuţiile despre sex, de obicei, nu creează ci, dimpotrivă, previn problemele.
Este posibil ca oamenii cu dizabilităţi de învăţare să pună mai multe întrebări şi să devină mult mai interesaţi despre sex şi sexualitate odată ce au primit educaţie sexuală. Dar acest lucru este, de obicei, doar temporar. Este un semn pozitiv, care indică faptul că subiectul îi interesează.
Educația sexuală nu duce aproape niciodată la un comportament problematic. Dimpotrivă, lipsa informaţiilor şi a educaţiei poate cauza comportament problematic. Dacă este vorba despre un comportament problematic, acesta poate fi corectat în cadrul educaţiei sexuale.
Sensoa, Karen de Wilde
Fişă de lucru - Mituri
Miturile sunt idei incorecte care sunt larg răspândite şi general acceptate ca fiind adevărate. Miturile ne influenţează părerile despre relaţii şi sexualitate şi modului acţionăm în legătură cu aceste aspecte.
Sexualitatea este un proces natural
Oamenii cu dizabilităţi nu se pot implica în relaţii
Despre educaţia sexuală
Educaţia sexuală deschide cutia Pandorei
O dizabilitate face ca persoană să devină asexuată
Care mit ţi se pare corect? Vino cu argumente care să spulbere mitul.
● Să evalueze modul în care propriile istorii sexuale ale participanţilor, mesajele despre sexualitate pe care l-au primit când au fost tineri le-a influenţat valorile, normele etc. şi mesajele pe care le transmit celorlalţi.
● Să ajute participanţii să se implice personal.
● Să înţeleagă mai bine diferenţele şi similiratităţile individuale.
● Să înţeleagă mai bine tensiunile generate de conflictul dintre valorile şi normele personale şi cele profesionale .
Fişa de lucru cu descrierea exerciţiului
Prezentaţi exerciţiul explicând că toată lumea are o poveste
de viaţă şi o istorie sexuală. Măsura în care au primit educație sexuală şi relaţiile şi experienţele sexuale proprii le influențează percepţia şi concepţia despre sexualitate. Este important ca atunci când vorbesc cu tinerii cu dizabilităţi de învăţare despre sexualitate, ei să conştienţi despre modul cum influenţează aceste aspecte ale vieţii lor personale mesajul pe care îl
2. Cereţi participanţilor să se gândească individual :
● Cum a influenţat istoricul vostru personal părerea despre sexualitate?
● Care experienţă personală a avut un impact important?
● Cum va influenţat această experienţă valorile şi normele?
● Ce mesaj vreţi să transmiteţi tinerilor cu dizabilităţi de învăţare ?
3. În plen, focalizaţi discuţia pe ce mesaj(e) transmit participanţii
tinerilor cu dizabilităţi de învăţare?
Cereţi participanţilor să formuleze mesajul pe care
organizaţia/instituţia lor îl transmit grupului ţintă cu care lucrează.
Acest exerciţiu poate fi un mod bun de a începe sesiunea de instruire – ca un mod de introducere.
Exemple de experienţe:
● Experienţe sexuale în tinereţe
● Intimidare şi violenţă sexuală
● ceremonia de iniţiere
● prima dragoste
● prima relaţie sexuală
● dorinţa sexuală şi
● nesiguranţa
În discuţia în plen, concentraţi-vă pe mesajul pe care îl transmit în momentul de faţă participanţii, tinerilor cu dizabilităţi de învăţare . Acest mesaj poate fi foarte diferit şi se bazează mult pe istoria fiecărui individ. Acest lucru nu este nici bun, nici rău. Discutând cu ceilalţi, participanţii pot conştientiza că există şi alte posibilităţi.
Exemple de mesaje pe care ei le transmit (vor să le transmită) sunt :
● Asigură-te că nu ţi se întâmplă nimic.
● Bărbaţii sunt răi.
● Iubirea este minunată.
● Bărbaţii şi femeile sunt egali, inclusiv în pat.
● Se poate întâmpla ca oamenii cu experienţe sexuale
negative să devină emotivi sau defensivi (prea personal). Este important de arătat că fiecare face propriile alegeri cu privire la ce vrea sau nu vrea să împărtăşească.
Rutgers WPF - Asociaţia membră IPPF din Olanda, Annelies Kuypers
Exerciţiul face parte dintr-un trening intern al asociaţiei care nu a fost publicat oficial.
Clarificarea şi dezvoltarea unei poziţii a echipei
Sprijinirea unei echipe pentru a ajunge la un punct de vedere comun.
Fişă de lucru cu enunţuri
Între 20 minute şi o oră : depinde dacă o echipă alege doar una sau două enunţuri care sunt relevante pentru ei în acel moment sau foloseşte acest exerciţiu ca metodă de a formula viziunea echipei.
Sunt moduri diferite de a lucra cu enunţurile. Fie:
● Cereţi echipei să clasifice enunţurile pe o scară de la “total de acord“ la “deloc de acord“. Discutaţi clasificarea lor în plen.
● Echipa clasifică fiecare declaraţie individual de la 10 (total de acord) la 1 (deloc de acord). Discutaţi fiecare declaraţie în plen.
● Membrii echipei se aşează în cameră pe o axă virtuală. Poziționarea în mijlocul axei este permisă. Membrilor echipei li se cere să îşi explice poziţia, după care, oricine doreşte, poate să îşi schimbe poziţia iniţială.
● Puteţi face acest exerciţiu şi ca o formă de “auto-reflectare pentru grup“ . Pe baza enunţurilor se poate crea apoi un chestionar pe care fiecare participant notează fiecare enunţ cu: Total de acord, Aproape de acord, Aproape deloc de acord, Absolut deloc de acord. Această alternativă este diferită de celelalte versiuni ale exerciţiului deoarece fiecare participant completează anonim chestionarul . Puteţi analiza rezultatele şi le Puteţi prezenta mai târziu, pe parcursul zilei:
asupra căror enunţuri sunt de acord participanţii? Cu care nu sunt de acord?
Ghid şi puncte de discuţie pentru
Acordaţi atenţie punctelor comune şi diferenţelor şi care ar fi motivul important pentru acestea (norme, valori, cultură şi religie,
experienţe personale).
Încercaţi să formulaţi o poziţie a echipei, dacă este posibil. În cadrul echipelor care sunt responsabile cu oferirea de suport tinerilor cu dizabilităţi de învăţare, pot fi opinii diferite despre tineri şi sexualitate şi ce în ceea ce priveşte sarcinile şi responsabilităţile profesionale. Este important pentru echipă să împărtăşească un punct de vedere comun pe această temă: pe de o parte să fie în stare să susţină în mod adecvat tinerii în dezvoltarea lor sexuală, pe de altă parte pentru propriul lor suport profesional.
Discutați ce înseamnă această poziţie pentru membrii echipei care au opinie/convingere diferită. De exemplu , în legătura cu enunţul „‟ fiecare profesionist care lucrează cu un tânăr cu dizabilităţi de învăţare trebuie să fie în stare să vorbească despre sex„‟: este bine dacă 75% din membri echipei sunt în stare să facă acest lucru în aşa fel încât cei care au obiecţii de principiu să nu trebuiască să o facă, iar ceilalţi colegi să le preia sarcina ?
Rutgers WPF - Asociaţia membră a IPPF din Olanda, 2012
„Totally Sexy‟ Relaties en Seksualiteit bij jongeren met een chronische ziekte of lichamelijke beperking. Kit de instrumente pentru profesionişti, 2012, pagina 100
Fişă de lucru – Exemple de posibile enunţuri
● Tinerii cu dizabilităţi de învăţare trebuie să accepte că ei nu vor avea niciodată contacte sexuale.
● Ca angajat, trebuie să descurajezi tinerii cu dizabilităţi de învăţare să aibă copii şi trebuie să le scoţi acest lucru din cap.
● Tinerii cu dizabilităţi de învăţare nu trebuie să experimenteze sexul de la o vârstă tânără.
● Educaţia sexuală nu este necesară pentru tinerii cu dizabilităţi de învăţare.
● Fiecare profesionist (intermediar) trebuie să fie în stare să discute despre sex şi sexualitate cu tinerii cu dizabilităţi de învăţare.
● Ca profesionist (intermediar), ai responsabilitatea să vorbeşti părinţilor tinerilor cu dizabilităţi de învăţare despre responsabilitatea lor de a face copiilor lor educaţie sexuală.
● Crearea unui program de educaţie sexuală şi educaţie pentru dezvoltarea relaţiilor personale conduce la mai multe probleme decât rezolvă din cele existente.
● Există câteva teme personale pe care tinerii cu dizabilităţi de învăţare este mai bine să nu le înveţe pentru ca ele îi pot încuraja să le experimenteze.
● Tinerii cu dizabilităţi de învăţare trebuie să fie protejaţi de a face greşeli .
● Ca profesionist mă simt responsabil de asumarea riscurilor şi greşelile clientului meu.
● Sterilizarea femeilor cu dizabilităţi de învăţare este o opţiune acceptabilă.
● Părinţii au dreptul să fie consultaţi asupra tuturor temelor care au impact asupra copiilor lor.
● Sexualitatea este spontană; nu trebuie să o înveţi.
● Oamenii cu dizabilităţi au dreptul la o sexualitate auto-determinată.
● Sexualitatea trebuie să fie parte dintr-o relaţie permanentă.
● Bărbaţii au o dorinţă sexuală mai puternică decât femeile.
● Adulţii pot decide cu privire la folosirea pornografiei.
● Oamenii cu dizabilităţi au nevoie de mai mult contact corporal decât oamenii fără dizabilităţi.
● În relaţii, trebuie să spui şi să araţi ce vrei şi ce nu vrei.
● Masturbarea este în regulă dacă se întâmplă în intimitate.
● Trebuie să fii credincios partenerului tău.
● Relaţiile în cadrul aceluiaşi sex şi cele în cadrul a sexe opuse sunt echivalente.
● Nu este potrivit să araţi afecțiune în public.
● In caz de hărţuire sexuală, trebuie să reacţionezi cumva.
● Este normal să foloseşti serviciile “persoanelor care fac sex comercial“ .
Influenţe asupra sexualităţii în spaţii publice şi private – în şi înafara casei tale
Explorarea influenţelor asupra sexului şi sexualităţii.
● Flipchart şi pixuri
● Reviste, articole din ziar, videoclipuri YouTube
Cereţi participanţilor să listeze:
● Ce este cultura ?
● Influenţele exterioare (media, panouri publicitare, şcoala) şi interioare (părinţi, familie , prieteni, media socială, tutori) casei.
● Completaţi un colaj cu imagini pozitive şi negative folosind materiale imprimate.
● Discutaţi ideile, valorile şi atitudinile participanţilor.
● Exploraţi pe scurt necesitatea unei abordări fără a judeca în lucrul cu tinerii cu dizabilităţi de învăţare.
Acest exerciţiu poate fi făcut cu părinţii dar şi cu tutorii. Este similar exerciţiului „‟Povestea mea„‟ inclus şi el în acest manual.
Pe durata acestui exerciţiu acordaţi atenție diferenţelor de valori şi atitudini influenţate cultural.
Îndrumaţi discuţiile şi acordaţi atenţie special sub-grupelor de diferenţe în cadrul grupului principal.
Ca facilitatori, părinţi şi personal de sprijin, avem propriile noastre credinţe şi atitudini cu privire la sex şi sexualitatea tinerilor cu dizabilităţi de învăţare. Trebuie să recunoaştem acest lucru şi să fim conştienţi că atitudinile noastre nu trebuie să aibă impact în munca pe care o prestăm. Părinţii trebuie să faciliteze educaţia sexuală de acasă pe baza acestor convingeri dar să recunoască şi faptul că proprii lor copii au dreptul la informaţie şi suport, fără a-i judeca.
Speakeasy UKFPA Manual cu completări.
Reflectarea şi discutarea atitudinilor personale având ca subiect corpul uman, sexualitatea, erotismul şi frumuseţea.
Ilustrate cu imagini erotice, frumoase şi urâte. pe tema sexualităţii.
Ilustratele cu imagini erotice, frumoase şi urate pe tema sexualității sunt întinse pe podea. Participanţii privesc imaginile şi apoi le selectează pe cele care le plac, care le displac şi care îi irită. Explică alegerile lor grupului. Ilustratele pot fi aşezate în doua cadre pe perete – unul cu
imaginile pe care oamenii le plac
şi unul cu cele respinse –
astfel încât cele două laturi ale sexualității pot fi privite şi
Să ne gândim la valorile şi normele instituţiei/organizaţiei.
 Definiţia pentru “norme” şi “valori”
Aproximativ 30 minute pentru lucrul individual/grup şi aproximativ 60 minute pentru prezentarea şi discuţiile în plen.
Aranjaţi participanţii să lucreze individual sau în grup. Dacă
grupurile sunt formate, ele trebuie să fie compuse din colegi de la
aceeaşi instituţie/organizaţie.
Cereţi participanţilor să formuleze normele şi valorile propriei
lor instituţii/organizaţii.
Înainte de a începe să le adunaţi, este util să definiţi termenii
“norme” şi “valori“. Ce înseamnă exact?
● Normele includ reguli şi regulamente.
● Valorile sunt principii şi calităţi care sunt considerate bune.
Ca un prim pas, cereţi-le să se concentreze şi să formuleze
valorile principale; ce valori există în organizaţie? Care din aceste valori chiar sunt scrise undeva? Care pot fi deduse din atitudinile din cadrul organizaţiei?
Ca un al doilea pas, cereţi participanţilor să formuleze norme
(reguli şi regulamente) care să le îndrume munca. Participanţii trebuie să pună pe o listă tot ce are legătura cu sex şi sexualitate (în sens larg) şi trebuie să scrie şi ce este permis şi ce este
interzis. Trebuie să scrie toate normele care le sunt cunoscute:
atât (ne)documentate, nevorbite sau vorbite, practicate (dar nu neapărat scrise), presupuse.
6. Pentru a încheia, cereţi fiecărui individ/grup să facă un raport în plen. În funcție de timpul disponibil , puneţi întrebări, comparaţi răspunsurile etc. Întrebările ajutătoare pot fi :
● Ce observaţi ?
● A fost acesta un exerciţiu ușor?
Dacă a mai rămas timp, Puteţi de asemeni să mai întrebaţi participanţii :
Cum se compară propriile voastre valori cu normele instituţiei?
● Cum vă descurcaţi cu posibilele conflicte între norme şi valori ?
● Cum schimbăm aceste norme şi valori ?
Clientul trebuie să fie în centrul atenţiei noastre.
Pe lângă instituţie şi personalul angajat, mai sunt mulţi factori care influenţează normele şi valorile clientului în relaţia cu sexul şi sexualitatea.
Trebuie să fim conştienţi de acestea. Puteţi să treceţi pe o listă ceilalţi factori şi să îi vizualizaţi ca pe o diagramă cu clientul în mijloc. Pe măsură ce instruirea continuă, puteţi să adăugaţi la diagramă factorii de influenţă pe măsură ce apar. La această vizualizarea se poate face referire mai târziu, când se discută şi se analizează studiile de caz şi problemele.
Fişă de lucru – Factorii care influenţează valorile: Diagramă
lege şi
legislaţiie
● Obţinerea de informaţii despre cunoştinţele pe care le are grupul.
● Conştientizarea miturilor şi prejudecăţilor privind sexul şi sexualitatea.
● 2 cartonaşe verzi şi 2 cartonaşe roşii
● Flipchart pentru a nota scorul
● Opţional: mici premii pentru câştigători
● Întrebări şi răspunsuri
1.Prezentaţi pe scurt concursul – spre exemplu: „‟vom face acest concurs să vedem ce ştim despre sex şi relații„‟
Împărţiţi participanţii în 2 echipe care vor concura una
împotriva celeilalte.
Echipele trebuie să dea răspunsurile corecte la întrebări
(Adevărat/Fals). Acordaţi echipelor câteva minute pentru a discuta şi a ajunge la o înţelegere înainte de a răspunde la întrebare .
4. Când facilitatorul întreabă „‟Adevărat/Fals”, fiecare echipă trebuie să ridice un cartonaş (verde=Adevărat, roşu=Fals).
5. Echipele primesc un punct de fiecare dată când dau răspunsul corect. Notaţi scorul pe tabela de scor.
Cereţi echipelor să explice răspunsurile lor - pot obţine puncte
suplimentare dacă dau explicaţiile corecte.
Încurajaţi discuţiile: ce ar fi Adevărat sau Fals pentru „amicul
vostru de călătorie„‟?
Oferiţi informaţii despre răspunsul corect aşa cum ar face un
moderator de concursuri.
Echipa cu cele mai multe răspunsuri corecte este
10. Dacă scorurile sunt egale la final, Puteţi pune o întrebare deschisă ca întrebare de baraj (de exemplu , întrebaţi despre o statistică – echipa care dă răspunsul cel mai apropriat de cifra
corecta este câştigătoare.
● Fiecare participant poate concura individual. SAU
● Puteţi face exerciţiul în sală-cameră, cu participanţii demonstrând răspunsurile lor prin poziţionarea lor undeva pe axa (roşu/Fals într-o parte a camerei, verde/Adevărat în cealaltă parte a camerei). Fiecare participant trebuie să aleagă o poziţie pentru fiecare întrebare.
Este cel mai bine să faceţi acest exerciţiu pe echipe pentru că este mai puţin jenant atunci când o echipă greşeşte răspunsul decât atunci când greşeala este individuală .
Exemple de posibile întrebări/enunţuri :
● Poţi să rămâi însărcinată dacă băiatul/bărbatul se retrage înainte de ejaculare.
● Fetele/femeile prezintă risc mai mare de a fi infectate cu boli cu transmitere sexuală decât a băieţii/bărbaţii.
● Nu este necesar să foloseşti metode de contracepţie prima dată când faci sex.
● Când iei pastile anticoncepţionale nu trebuie să foloseşti prezervativ.
● Un doctor poate să vadă dacă o fată mai este virgină.
● Când o fată face sex pentru prima dată, întotdeauna sângerează.
● Una din cinci fete a avut o relaţie sexuală împotriva voinţei ei.
● Fetele tinere sunt mult mai fertile.
● 83% din fetele sub 25 ani se masturbează.
Rutgers WPF, Girls‟ Talk, 2013
● Familiarizarea participanţilor cu limbajul şi terminologia aferentă sexualităţii.
● Să poţi vorbi liber despre sex
● Staţi în picioare sau așezați în cerc.
● Se alege un cuvânt/expresie care este asociat cu sexualitatea şi relaţiile. Fie alege un participant primul cuvânt/expresie, fie sugeraţi voi un cuvânt/expresie. Puteţi începe cu unul din următoarele cuvinte/expresii:
dragoste, să fii îndrăgostit, însărcinată, pilulă, penis, vagin, a face dragoste, a face sex, a se săruta etc.
● Apoi lăsaţi mingea să se rostogolească, fie în jurul cercului, fie aleator prin cerc. Persoana care primeşte mingea trebuie să spună un sinonim pentru cuvântul/expresia aleasă sau să spună cu ce asociază ea cuvântul/expresia respectivă.
● Imediat ce grupul rămâne fără inspiraţie, facilitatorul poate sugera un cuvânt/expresie nouă. Sau, lăsaţi grupul să găsească un cuvânt/expresie pentru fiecare literă din alfabet.
Ghid şi
Cele mai căutate cuvinte/expresii pe www.allesoverseks.be (un website din Belgia pentru sfaturi sexuale) sunt :
● Sex oral cu o fată
● Sex oral cu un băiat
● Poziţii
● Sex anal
● Onanism
● Prima dată
● Masturbare
● Atingere cu degetele
● Epilare
● Sâni
● Spermă
Sensoa – Goede Minnaars (Good Lovers); exerciţiul 3.1 http://www.seksuelevorming.be/sites/default/files/digitaal_materiaal/goedemin naars.pdf
Să ajute intermediarii să înţeleagă diversitatea conceptului în sine şi a experienţei individuale a sexualităţii
Flipchart/tabla de scris şi marker.
● Cereţi participanţilor să spună cuvinte/expresii care pot avea legătură cu sexualitatea.
● Scrieţi fiecare cuvânt/expresie pe tablă sau flipchart sau cereţi participanţilor să le scrie pe post-it-uri şi să le lipească pe tablă.
● Daţi participanţilor câteva cuvinte/expresii pe post-it-uri.
Cereţi participanţilor să le pună în câteva categorii pentru a fi clar că fiecare cuvânt/expresie are legătură cu sexualitatea şi are o conotaţie sociala. Folosirea post-it-urilor vă va permite să grupaţi în diferite categorii cuvintele/expresiile pe care le spun participanţii. Explicaţi că “sexualitatea” este un concept divers şi fiecare are o experienţă şi înţelegere diferită a acestui concept.
SAU Le Puteţi cere participanţilor să se transpună în poziţia “amicului de călătorie” : ce cuvinte ar spune el? De ce? Pentru a încheia, puteţi să întrebaţi participanţii care sunt temerile lor în legătură cu implicarea lor în problema sexualităţii tinerilor cu dizabilităţi de învăţare?
Acest exerciţiu poate fi utilizat ca introducere şi oferă o bază de plecare bună pentru reflecţii şi discuţii ulterioare.
Regula este ca fiecare cuvânt/expresie enunţată de participanţi să fie acceptată. Apoi Puteţi explora rezultatul discuţiilor; în felul acesta îi ajutaţi pe participanţi să înţeleagă că sexualitatea este subiect larg şi că este diferit pentru fiecare persoană şi în momente diferite ale vieţii.
După acest exerciţiu participanţii pot înţelege că oamenii cu
dizabilităţi de învăţare au propriul lor mod de a-şi trăi sexualitatea şi că noi trebui să respectăm acest lucru.
Acordaţi atenţie specială temelor/categoriilor principale de cuvinte/ expresii pe care le pun pe tablă participanţii pentru că acestea sunt aspectele care îi îngrijorează sau ceea ce generează mai multă curiozitate sau pur şi simplu ceea ce au ei nevoie să discute.
Acest exerciţiu este bun ca o activitate de început a sesiunii pentru că permite stabilirea nivelului de discuţii, a subiectelor şi a modului de a discuta despre ele.
Discuţia despre cuvinte/categorii se poate muta din acest punct de început în orice direcţie pe care doriţi să o urmaţi.
APF Portugal, nepublicat
Explorarea conceptului de plăcere sexuală şi integritate corporală în cadrul definiţiei largi a sănătății sexuale.
 Organizaţia Mondială a Sănătăţii – definiţia sănătăţii sexuale:
● Pixuri
Cereţi participanţilor să scrie cât mai multe cuvinte pe care le găsesc când se gândesc la sănătatea sexuală.
Discutaţi răspunsurile şi cereţi grupului să plaseze cuvintele lor sub următoarele teme: tratament, prevenire, exprimare sexuală, relaţii, reproducere, drepturi, bunăstare.
Prezentaţi definiţia OMS şi cereţi participanţilor să discute pe această temă şi să o dividă în zone cheie cum ar fi:
1. Consecinţele negative ale sexului
2. Experienţe sexuale sigure
3. Plăcere
4. Integritate corporala
Discutaţi titlurile – cheie
Arătaţi participanţilor definiţia OMS şi alegeţi de comun acord o definiţie a grupului pentru sănătatea sexuală.
Pe durata acestui exerciţiu acordaţi atenţie diferenţelor şi asemănărilor în convingerile şi atitudinile participanţilor cu privire la plăcerea sexuală şi conceptul general al sănătăţii sexuale. Explicaţi participanţilor ca sănătatea sexuală nu este numai absenţa unei boli ci este vorba despre a avea experienţe sexuale plăcute şi sigure, fără constrângeri, discriminări şi violenţă.
Acest exerciţiu a fost dezvoltat si oferit de Irish Family Planning Association (IFPA), departamentul de training, 2010; nepublicat.
Fişă de lucru - Definiţia sănătăţii sexuale dată de Organizaţia Mondială a Sănătăţii
Sănătatea sexuală este o stare psihică,mentală şi de bunăstare socială în asociere cu sexualitatea. Necesită o abordare pozitivă a sexualităţii şi relaţiilor sexuale precum şi posibilitatea de a avea experienţe sexuale plăcute şi sigure, fără constrângeri, discriminări şi violenţă.
Sursă: http://www.who.int/topics/sexual_health/en/
Exerciţii pentru promovarea cunoştinţelor despre corpul uman, părţile şi funcţiile lor.
Oferă profesioniştilor posibilitatea de a-şi îmbunătăţii cunoştinţele despre corpul uman şi părțile sexuale şi de a discuta teme legate de corpul uman şi dezvoltarea lui cu tinerii cu dizabilităţi de învăţare.
● Coli mari de hârtie, marker.
● Contururi ale corpului uman.
● Diagrama genului ( vezi fişa de lucru)
● Cartonaşe colorate (verzi şi roşii)
● Opţional: Plastilină cu care grupurile pot face părţile sexuale ale corpului
● Opţional: părţile sexuale ale corpului din modele de ţesătură şi fetru(vezi www.paomi.de )
● Opţional: Geantă cu haine şi lenjerie intimă
Flexibil. Facili